Diari Oficial de la Generalitat Valenciana


Sumari del DOGV 6719, del 22-02-2012 (2012/1155)

Notificació de la interlocutòria dictada en el judici de mesures provisionals prèvies a la demanda número 2112/2011.
--------------------------------------------------------------------------------------------------------------------

### Dades del document

Número de DOGV
:   6719

Data del DOGV
:   22-02-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/1155


Organisme emissor
:   Jutjat de Primera Instància Número 2 de Torrevieja

Tipus de document
:   Anunci

Notificació de la interlocutòria dictada en el judici de mesures provisionals prèvies a la demanda número 2112/2011. [2012/1155]  
Assumpte civil 002112/2011  
Part demandant: Jalila Benamrane.  
Part demandada: Aziz Jenfi.  
Sobre: mesures prèvies.  
En el judici a què es fa referència s'ha dictat interlocutòria de data 23 de gener de 2012, que té un encapçalament i una part dispositiva que, literalment, és com segueix:  
«Interlocutòria 15/2012  
Jutge que la dicta: Mariano Carrió Penalva.  
Lloc: Torrevieja (Alacant).  
Data: 23 de gener de 2012.  
Mariano Carrió Penalva, magistrat jutge del Jutjat de Primera Instància número 2, d'aquesta ciutat,he vist aquestes actuacions de mesures provisionalísimes, amb el número 2112/2011, a instàncies del procurador dels tribunals, senyor García Ballester, en substitució de la seua companya, la senyora Tolosa Parra, en nom i representació de Jalila Benamrane, amb la targeta de residència número J-6476776-B, i defensada pel lletrat senyor Del Cerro Berna, contra el seu espòs Aziz Jenfi, declarat en situació legal de rebel·lia processal, amb la intervenció del Ministeri fiscal, atesa l'existència de menors.  
Dispose  
Part dispositiva  
Primer. Els cònjuges, Jalila Benamrane i Aziz Jenfi, poden viure separats i que pare la presumpció d'innocència, amb la revocació de tots els poders i consentiments que s'hagen pogut atorgar mentre ha constat el matrimoni.  
Segon. Pel que fa al règim de comunicacions, el pare podrà estar en companyia del menor els caps de setmana alterns, des del dissabte a les 12.00 del matí fins el diumenge a les 18.00 hores, sense dret de pernocta, atesa la curta edat del menor o, dit d'una altra manera, el pare recollirà el seu fill, en el domicili que la mare indique, a les 12.00 hores dels dissabtes que li corresponga tindre'l en companyia seua, i tornar-lo el mateix dia a les 18.00 hores; i pel que fa als diumenges, de conformitat amb el que s'ha indicat en línies anteriors, el recollirà igualment a les 12.00 hores, i serà tornat a sa mare a les 18.00 hores, on la mare li indique.  
Pel que fa a les vacances de Nadal, Setmana Santa i estiu, regirà exactament igual, de manera momentània, l'horari referenciat anteriorment, atesa la curta edat del menor i que pràcticament no coneix son pare, la qual cosa pot crear un trauma psicològic al menor, en la mesura i en el supòsit que el pare apareguera, supòsit que aquest jutjador posa més que en dubte, el reencontre amb aquest s'ha de realitzar de manera escalonada i vore el comportament i la reacció del menor, així com el seu comportament i l'evolució.  
Tercer. La pàtria potestat serà compartida entre ambdós progenitors.  
Quart. La guarda i custòdia se li atorga, de moment, a la mare únicament i exclusivament.  
Cinqué. El demandat haurà de pagar a la seua esposa, en concepte de càrregues i sosteniment al matrimoni, així com una pensió a favor del fill menor, la quantitat de tres-cents euros mensuals (300 €), els quals seran ingressats dins dels cinc primers dies de cada mes en el número de compte i l'entitat bancària que, a aquest efecte, siga designat per la esposa; aquestes quantitats s'hauran d'actualitzar anualment, i concretament tots els dies u del mes de gener de cada any, i de conformitat amb l'increment que es produïsca en l'índex de preus de consum que publica l'Institut Nacional d'Estadística o l'organ oficial que el poguera substituir.  
Sisé. Atés l'interés més necessitat de protecció, se li atribueix a l'esposa l'ús i gaudi del domicili familiar, així com el parament que s'hi trobe.  
Notifiqueu, a les parts i al Ministeri Fiscal, aquesta resolució amb la instrucció del que disposa l'article 248.4 de la Llei Orgànica del Poder Judicial.  
Aquesta és la meua interlocutòria que jo, Mariano Carrió Penalva, magistrat jutge del Jutjat de Primera Instància número 2 de Torrevieja, dispose, mane i signe; En done fe».  
Atés que es desconeix el domicili o la residència actuals de la part demandada, mitjançant la resolució del dia de hui, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació al demandat Aziz Jenfi.  
  
Torrevieja, 23 de gener de 2011.- La secretària judicial: Purificación Guillamón Ayala.